2023 5 25
LT
Europos Sąjungos oficialusis leidinys
L 137/61
142.
Siekdama padaryti išvadą, kad pagalba padeda didinti MTPI veiklos mastą Sąjungoje, Komisija atsižvelgs ne tik į grynąjį MTPI veiklos, kurią vykdo įmonė, masto padidėjimą, bet ir į tai, kaip pagalba prisidedama prie bendro MTPI veiklos išlaidų padidėjimo atitinkamame sektoriuje, tarpvalstybinės MTPI veiklos masto padidėjimo Sąjungoje, taip pat prie Sąjungos padėties, susijusios su MTPI, gerinimo tarptautiniu mastu.
Bus palankiai vertinamos pagalbos priemonės, kurių atžvilgiu numatyta atlikti viešai skelbsimą jų teigiamo poveikio ex post vertinimą.
3.2.6.2.
Te ig i am o i r n ei g i a m o p ag al b os povei kio p u si a u svyros ve r t i ni m as
143.
Galiausiai, Komisija įvertins nustatyto neigiamo pagalbos priemonės poveikio – konkurencijos iškraipymo ir poveikio valstybių narių tarpusavio prekybai (žr. 3.2.1–3.2.5 skirsnius) – ir teigiamo planuojamos pagalbos (žr. 3.2.6.1 skirsnį) poveikio ekonominės veiklos plėtrai ir Sąjungos ekonomikai ar visuomenei (arba joms abiem) pusiausvyrą ir padarys išvadą dėl pagalbos priemonės suderinamumo su vidaus rinka tik tuo atveju, kai teigiamas poveikis nusvers neigiamą.
144.
Tais atvejais, kai siūloma priemonė tinkamu ir proporcingu būdu nesprendžia aiškiai nustatytos rinkos nepakankamumo problemos, neigiamas iškreipiamasis poveikis konkurencijai greičiausiai nusvers teigiamą priemonės poveikį, todėl tikėtina, kad Komisija padarys išvadą, kad siūloma pagalbos priemonė yra nesuderinama.
145.
Be to, vertinant bendrą tam tikrų kategorijų pagalbos schemų pusiausvyrą gali būti taikomas reikalavimas atlikti bendro jų poveikio ex post vertinimą, nurodytą 4 skirsnyje.
Tokiais atvejais Komisija gali apriboti tų schemų taikymo trukmę iki ketverių metų ar trumpesnio laikotarpio, numatydama galimybę vėliau dar kartą pranešti apie jų taikymo pratęsimą.
4.
Vertinimas
146.
Siekdama papildomai užtikrinti, kad konkurencijos ir prekybos iškraipymas būtų ribotas, Komisija gali reikalauti, kad būtų atliekamas 147 punkte nurodytų pagalbos schemų ex post vertinimas.
Bus vertinamos tos schemos, kurių iškraipomasis poveikis konkurencijai ir prekybai gali būti itin didelis, t. y. kurios gali stipriai apriboti ar iškraipyti konkurenciją, jei jų įgyvendinimas nebus laiku peržiūrėtas.
147.
Gali būti reikalaujama atlikti schemų, kurių pagalbos biudžetas yra didelis arba kurios pasižymi naujomis charakteristikomis, ex post vertinimą, arba tais atvejais, kai numatomi reikšmingi rinkos, technologijų ar reguliavimo pokyčiai.
Bet kuriuo atveju reikės įvertinti schemas, kurių valstybės pagalbos biudžetas bet kuriais metais viršija 150 mln.
EUR arba 750 mln.
EUR per visą jų įgyvendinimo laikotarpį, t. y. bendrą schemos ir bet kurios ankstesnės schemos, kurios tikslas ir geografinė vietovė yra panašūs, taikymo laikotarpį, pradedant nuo 2022 m. sausio 1 d.
Atsižvelgiant į vertinimo tikslus ir siekiant išvengti valstybėms narėms tenkančios neproporcingos naštos, ex post vertinimas reikalingas tik pagalbos schemoms, kurių bendra trukmė, pradedant nuo 2022 m. sausio 1 d., viršija trejus metus.
148.
Reikalavimas atlikti ex post vertinimą gali būti netaikomas pagalbos schemoms, taikomoms iškart po schemos, kurios tikslas ir geografinė vietovė yra panašios ir kuri buvo įvertinta, dėl kurios pagal Komisijos patvirtintą vertinimo planą parengta galutinė vertinimo ataskaita ir dėl kurios nebuvo jokių neigiamų išvadų.
Tais atvejais, kai schemos galutinė vertinimo ataskaita neatitinka patvirtinto vertinimo plano, ta schema turi būti nedelsiant sustabdoma.
149.
Atliekant vertinimą turėtų būti siekiama patikrinti, ar pasitvirtino schemos suderinamumą pagrindžiančios prielaidos ir ar laikomasi suderinamumo sąlygų, visų pirma patikrinti pagalbos priemonės būtinumą ir veiksmingumą, atsižvelgiant į jos bendruosius ir specialiuosius tikslus.
Be to, atliekant vertinimą turėtų būti įvertintas schemos poveikis konkurencijai ir prekybai.